03/09/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.29270 pola que se modifican as Bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación durante o ano 2018 (FO216/2018)

MODIFICACIÓN D AS BASES REGULADORAS DO PROGRAMA DE SUBVENCIÓNS A CONCELLOS E ENTIDADES LOCAIS PARA CONTRATAR PERSOAL TÉCNICO PARA A ATENCIÓN DE MUSEOS E CENTROS DE INTERPRETACIÓN DURANTE O ANO 2018 (FO216/2018) Resolución nº 29270, do 30 de agosto de 2018, pola que se dispón avocar a modificación das Bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación durante o ano 2018 e modificar as ditas bases ( publicadas no BOP n.º 26, do 6 de febreiro de 2018) A resolución citada modifica as Bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación durante o ano 2018 (FO216/2018) do seguinte xeito: Onde di: Base 3.–Obxecto.3.1. Obxecto específico do programa FO216/2018. As axudas económicas obxecto deste programa destinaranse a financiar a contratación de persoal técnico para a atención e dinamización de museos e centros de interpretación, dentro do período comprendido entre o 1 de xaneiro e o 31 de decembro de 2018, agás aqueles concellos que no ano 2017 tivesen concedida prórroga, para os que o período será desde o 1 de maio de 2018 ao 31 de decembro de 2018. Base 9.–Xustificación e pagamento.9.3. Documentación específica do programa FO216/2018 Certificación expedida polo/a secretario/a da entidade local, dos pagamentos realizados ao persoal técnico entre o 1 de xaneiro e o 31 de decembro de 2018, ou entre o 1 de maio e o 31 de decembro de 2018 para os concellos que no ano 2017 tivesen concedida prórroga, que indicará para cada traballador/a e mes, o importe bruto da nómina e o importe da seguridade social con cargo á entidade local. Debe dicir: Base 3.–Obxecto.3.1. Obxecto específico do programa FO216/2018. As axudas económicas obxecto deste programa destinaranse a financiar a contratación de persoal técnico para a atención e dinamización de museos e centros de interpretación, dentro do período comprendido entre o 1 de xaneiro e o 31 de decembro de 2018 ou, no caso de ter prórroga, ata o 30 de abril de 2019. Para aqueles concellos que no ano 2017 tivesen concedida prórroga, o período será o comprendido entre o 1 de maio de 2018 e o 31 de decembro de 2018 ou, no caso de ter prórroga no ano 2018, ata o 30 de abril de 2019. Base 9.–Xustificación e pagamento.9.3. Documentación específica do programa FO216/2018 Certificación expedida polo/a secretario/a da entidade local, dos pagamentos realizados ao persoal técnico entre o 1 de xaneiro e o 31 de decembro de 2018, ou no caso de ter concedida prórroga, ata o 30 de abril de 2019. Para aqueles concellos que no ano 2017 tivesen concedida prórroga, certificación dos pagamentos realizados ao persoal técnico entre o 1 de maio de 2018 e o 31 de decembro de 2018, ou no caso de ter concedida prórroga no ano 2018, ata o 30 de abril de 2019. A dita certificación indicará para cada traballador/a e mes, o importe bruto da nómina e o importe da seguridade social con cargo á entidade local. Polo tanto, o texto definitivo das Bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación durante o ano 2018, é o seguinte: PROGRAMA DE SUBVENCIÓNS A CONCELLOS E ENTIDADES LOCAIS PARA CONTRATAR PERSOAL TÉCNICO PARA A ATENCIÓN DE MUSEOS E CENTROS DE INTERPRETACIÓN, DURANTE O ANO 2018 BASES ESPECÍFICAS DO PROGRAMA (complementarias das bases reguladoras xerais) Datos do programa Base 3. Obxecto 3.1 Obxecto específico do programa FO216/2018 As axudas económicas obxecto deste programa destinaranse a financiar a contratación de persoal técnico para a atención e dinamización de museos e centros de interpretación, dentro do período comprendido entre o 1 de xaneiro e o 31 de decembro de 2018 ou, no caso de ter prórroga, ata o 30 de abril de 2019. Para aqueles concellos que no ano 2017 tivesen concedida prórroga, o período será o comprendido entre o 1 de maio de 2018 e o 31 de decembro de 2018 ou, no caso de ter prórroga no ano 2018, ata o 30 de abril de 2019. O persoal contratado deberá ter formación específica (grao, licenciatura, ciclos formativos, máster, posgrao…) relacionada cos campos da cultura, o turismo, o patrimonio, o desenvolvemento local e/ou a xestión cultural. En ningún caso a Deputación lle aboará de forma directa cantidade ningunha ao persoal técnico contratado, xa que todos os pagamentos os realizarán os concellos contratantes. A participación neste programa non suporá relación contractual ningunha entre a Deputación e o persoal técnico contratado.3.2 Gastos subvencionables neste programa: Base 4. Compatibilidades e exclusións As subvencións deste programa son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais. Exclusións específicas do programa FO216/2018 Ademais das exclusións expresadas na base 4 das Bases reguladoras xerais, non serán obxecto de subvención neste programa: · Os gastos de manutención, aloxamento e atencións protocolarias. · Os gastos financeiros. · As actividades deportivas e de tempo libre, de promoción económica, de servizos sociais e de turismo. Base 5. Entidades solicitantes Requisitos específicos do programa FO216/2018 Poderán participar neste programa as entidades locais da provincia da Coruña de menos de 50.000 habitantes, propietarias de museos e/ou centros de interpretación de carácter permanente depositarias de bens móbeis, obxectos ou testemuños de valor histórico, arqueolóxico, artístico, etnográfico, científico ou técnico de interese local, que é importante divulgar e protexer. Cada museo ou centro de interpretación deberá presentar unha solicitude. Base 6. Obrigas das entidades locais Obrigas específicas das entidades locais solicitantes do programa FO216/2018 Ademais das obrigas expresadas na base 6 das bases reguladoras, as entidades solicitantes de subvención neste programa terán as seguintes: · O persoal cuxo financiamento constitúe o obxecto da subvención, deberá estar vinculado á entidade local mediante unha relación xurídica laboral ou funcionarial. · O museo ou centro de interpretación deberá estar aberto ao público un mínimo de 20 horas á semana. · Os museos e centros de interpretación terán, en lugar visible e na súa páxina web, a imaxe corporativa da Deputación da Coruña. · Toda a sinaléctica e o conxunto dos soportes de difusión e comunicación do espazo (web, perfís de redes sociais, folletos, publicacións, cartelería…) deben estar en lingua galega, sen que isto exclúa a posibilidade de o estaren tamén noutras linguas. · O persoal adscrito aos museos e centros de interpretación obxecto de subvención, estáobrigado a realizar os seminarios de formación que puidesen impartir as áreas de Cultura e Turismo da Deputación da Coruña co fin de seguir un procedemento de calidade. Base 7. Solicitude 7.1 Prazo e presentación de solicitudes específicos do programa FO216/2018 O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.7.2 Documentación específica do programa FO216/2018 Ademais da documentación relacionada na base 7.2 das bases reguladoras, os concellos e entidades locais solicitantes teñen que achegar: Memoria técnica, que conterá os seguintes aspectos: – Interese do museo ou centro de interpretación, onde se detallen os bens, o interese patrimonial do espazo e dos seus contidos, a procedencia das persoas visitantes, etc. Fundamentarase o especial interese que teñen para a localidade ou o territorio. – Actividades a desenvolver no espazo durante a anualidade para a que se solicita subvención. Indicar a listaxe de proxectos/actividades a desenvolver. – Horarios de visita e atención dos públicos. Indicar o horario de traballo e atención aos públicos do espazo. Orzamento para o sostemento do espazo. O Concello deberá indicar o orzamento total que destina ao funcionamento do espazo, incluíndo salarios, desenvolvemento de actividades, gasto corrente, etc. Declaracións sobre os seguintes aspectos: – Outras subvencións concedidas ou solicitadas para o mesmo obxecto. – Fontes de financiamento do proxecto: achega da entidade solicitante; outros recursos externos para o autofinanciamento; venda de entradas, venta de agasallos, produtos e materiais propios; cafetería e semellante. – Número de persoas asignadas ao proxecto. – Número total anual de horas de apertura do espazo ao público. – Número total anual de horas de traballo da persoa a contratar. – Antigüidade do persoal técnico xa existente no espazo. Se o museo ou centro de interpretación xa contaba con persoas técnicas para a atención ao público e a dinamización do espazo distintas da persoa a contratar a través desta subvención. O Concello debe indicar a relación de persoas que están neste caso e a antigüidade laboral de cada unha delas. – Antigüidade do espazo. Indicar os anos de funcionamento do museo ou centro de interpretación. – Divulgación e posta en valor do recurso. O concello deberá indicar: a) Existencia de folletos divulgativos e material didáctico do espazo. O Concello debe achegar un exemplar de cada elemento divulgativo realizado no ano anterior. b) Existencia de páxina web propia do espazo (e independente, por tanto, da do Concello) c) Existencia de perfil propio activo nalgunha rede social, con xestión actualizada. O Concello debe indicar os enlaces e perfís que permitan realizar a comprobación. – Declaración de que o museo ou o centro de interpretación estará aberto ao público un mínimo de 20 horas á semana. – Declaración de que toda a sinaléctica estará en lingua galega. Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Base 8. Resolución 8.1 Valoración das solicitudes do programa FO216/2018 VALORACIÓN TÉCNICA. Ata 30 puntos, a través de informe técnico en que se teñen en conta os seguintes aspectos: a) Interese do museo ou centro de interpretación. Os bens, o interese patrimonial do espazo e dos seus contidos, a procedencia das persoas visitantes, etc. Fundamentarase o especial interese que teñen para a localidade ou o territorio. Ata 10 puntos. b) Actividades/proxectos a desenvolver no espazo durante a anualidade para a que se solicita subvención. Ata 15 puntos. c) Valoración dos horarios de visita e atención dos públicos. Ata 5 puntos. VALORACIÓN DE DATOS. Ata 70 puntos: 1. Horario de apertura ao público do espazo. Valorarase o número total de horas de apertura anual do espazo ao público. Ata 15 puntos.2. Número total anual de horas de traballo da persoa a contratar. Ata 15 puntos.3. Antigüidade do persoal técnico xa existente no espazo. Valorarase se o museo ou centro de interpretación xa contaba con persoas técnicas para a atención ao público e a dinamización do espazo distintas da persoa a contratar a través desta subvención. Ata 5 puntos.4. Antigüidade do espazo. Valorarase os anos de funcionamento do museo ou centro de interpretación. Ata 10 puntos. * menos de 5 anos: 3 puntos * entre 5 e 10 anos: 6 puntos * máis de 10 anos: 10 puntos 5. Capacidade de autofinanciamento do espazo. Ata 5 puntos. • Ten venda de entradas.3 puntos. • Fai venda de materiais propios (camisolas, libros, cadernos…). 2 puntos.6. Divulgación e posta en valor do recurso. Ata 15 puntos; valorarase: · Existencia de folletos divulgativos e material didáctico do espazo. O Concello debe achegar un exemplar de cada elemento divulgativo realizado no ano anterior. Ata 5 puntos. · Existencia de páxina web propia do espazo (e independente, por tanto, da do Concello). 5 puntos. · Existencia de perfil propio activo nalgunha rede social, con xestión actualizada. Ata 5 puntos.7. Orzamento total que o Concello destina ao sostemento do espazo. Ata 5 puntos. A cantidade que se concederá será a suma agregada dos diferentes criterios e as súas respectivas ponderacions, tendo en conta os límites máximos e mínimos cuantitativos e porcentuais establecidos, así como o redondeo ao céntimo das cantidades resultantes. Esta cantidade en ningún caso poderá superar os 20.000 €. Base 9.- Xustificación e pagamento 9.3 Documentación específica do programa FO216/2018 · Memoria das actividades desenvolvidas na anualidade, que conterá como mínimo os seguintes aspectos: actividades desenvoltas, temporalización, ámbito territorial, cuantificación e perfil dos participantes, resultados obtidos e indicación do cumprimento das condicións impostas na concesión da subvención e en concreto das obrigas específicas establecidas na base 6. A memoria terá que estar feita polo persoal técnico contratado e nela constará a súa identificación completa (nome, apelidos, titulación e cargo) e será asinada pola persoa representante da entidade. · Certificación expedida polo/a secretario/a da entidade local, dos pagamentos realizados ao persoal técnico entre o 1 de xaneiro e o 31 de decembro de 2018, ou no caso de ter concedida prórroga, ata o 30 de abril de 2019. Para aqueles concellos que no ano 2017 tivesen concedida prórroga, certificación dos pagamentos realizados ao persoal técnico entre o 1 de maio de 2018 e o 31 de decembro de 2018, ou no caso de ter concedida prórroga no ano 2018, ata o 30 de abril de 2019. A dita certificación indicará para cada traballador/a e mes, o importe bruto da nómina e o importe da seguridade social con cargo á entidade local. A Coruña, 30 de agosto de 2018 O PRESIDENTE O SECRETARIO Valentín González Formoso José Luis Almau Supervía